Sabsk

Sabsk () on maalaiskunta Leningradin alueen Volossovan piirissä Venäjällä. Sen keskuskylä Bolšoi Sabsk sijaitsee Laukaanjoen rannalla 58 kilometriä Volossovasta lounaaseenGeneralnyi plan, s. 75.. Kunnassa on 1 800 ja keskuskylässä 1 500 asukasta (vuonna 2013)Generalnyi plan, s. 12..

Maantiede ja asutus
Sabskin kunnan pinta-ala on 496,36 neliökilometriäGeneralnyi plan, s. 79.. Se rajoittuu pohjoisessa Volossovan piirin Pessetan, Kurskin ja Suuren-Ruudan, koillisessa Isvaran, etelässä Lugan piirin Tolmatšovon ja Osminon, lounaassa Slantsyn piirin Staropoljen ja luoteessa Jaaman piirin Pustoperän kuntiinGeneralnyi plan, s. 65.. Pinta-alasta 87,9 % on metsää, 9,1 % maatalousmaata ja 1,8 % asuinaluetta.

Kunta sijaitsee Inkerin ylängön etelärinteellä ja Laukaanjoen–Ortesjoen tasangolla. Se on pinnanmuodostukseltaan tasankoa, jossa esiintyy jokilaaksoja, soita, jääkauden muovaamia harjuja ja kukkuloita sekä varhaisempia karsti-ilmiöitä.Generalnyi plan, s. 46–47. Etelärajalla virtaa Laukaanjoki, johon laskevat Ruutainjoki, Lemusajoki, Lubenka, Saba ja PeledaGeneralnyi plan, s. 43–45.. Hyötykaivannaisia ovat turve ja hiekkaGeneralnyi plan, s. 52–53.. Seudulle suunnitellaan Jaštšeran–Lemusan ja Ruutainjoen alajuoksun rauhoitusalueitaGeneralnyi plan, s. 57–59..

Kuntaan kuuluu Krasnyi Majakin taajama ja 19 kylää: Bolšoi Sabsk, Gostjatino, Hotneža, Isori (ven. Izori), Jazvištše, Korjatša, Lemusa (Lemovža), Maksimovka, Malyi Sabsk, Miskinä (Myškino), Redeža, Retkinä (Redkino), Slepinä (Slepino), Staritsy, Tverdjat, Ustje, Vjazok, Volna ja Vossi (Izvoz). Asutus on keskittynyt Laukaanjoen ja sen sivujokien varrelle. Lounaisosassa sijaitsevassa Bolšoi Sabskissa asuu yli 80 % väestöstä. Muita hieman suurempia asutuksia ovat Volna ja Krasnyi Majak.Generalnyi plan, s. 64–65.

Historia
Sabsk sijaitsee historiallisen Inkerinmaan etelärajalla, mutta sen tunnettu asutus on ollut venäläistä. Seudun kylät mainitaan Vatjan viidenneksen verokirjassa vuonna 1500, jolloin ne kuuluivat Kaprion kihlakunnan Jastrebinon pogostaan.Generalnyi plan, s. 14.

1800-luvulta lähtien kunnan alue kuului Pietarin läänin Jaaman kihlakunnan Retkinän volostiin. Retkinässä oli Pietari I:n Tšerkasovin paronisuvulle lahjoittama suuri kartano. Toisen maailmansodan aikana seudulla käytiin ankaria taisteluja.Generalnyi plan, s. 14–16.

Liikenne, talous ja palvelut
Kunnan tärkein liikenneväylä on Bolšoi Sabskin kautta kulkeva Tolmatšovon ja eurooppatie E20:n välinen asfaltoitu maantie. Muita teitä ovat Hotnežan ja Sosnitsan sekä Vossin, Hotnežan ja Lemusan väliset asfaltoidut maantiet.Generalnyi plan, s. 121–123. Bolšoi Sabskista on yksi päivittäinen linja-autovuoro VolossovaanGeneralnyi plan, s. 127..

Seudun pääelinkeino on maatalous. Tärkein yritys on Volnan karjatila. Lisäksi on muutamia yksityisviljelijöitä ja pieni sahalaitos.Generalnyi plan, s. 60.

Keskuskylän palveluihin kuuluvat lastentarha, koulu, kulttuuritalo, kirjasto, pieni poliklinikka ja kaksi kauppaa. Myymälöitä on myös eräissä muissa kylissä.Generalnyi plan, s. 69–73.

Nähtävyydet ja matkailu
Kunnan alueelta on löytynyt useita muinaisia asuin- ja hautapaikkoja. Muita kulttuuriperintökohteita ovat Retkinän kartanoalue ja kirkko, Hotnežan ja Volnan kirkot sekä toisen maailmansodan muistomerkit.Generalnyi plan, s. 19–26.

Kunnan matkailupotentiaali perustuu sen metsiin ja jokiin sekä historiallisiin nähtävyyksiin. Bolšoi Sabskissa toimii kotiseutumuseo. Matkailupalveluihin kuuluu kylän länsipuolella sijaitseva lomakylä.Generalnyi plan, s. 60–61.

Lähteet


Viitteet

Aiheesta muualla
 Sabskin kunnan sivusto 
 Bolšoi Sabsk Leningradin alueen kulttuuri -tietosanakirjassa 

Luokka:Inkeri
Luokka:Volossovan piirin kunnat